Συναισθήματα

Συναισθήματα Eίμαι πολύ χαρούμενη που συμμετέχω για δεύτερη χρονιά στην έκδοση του περιοδικού του σχολείου μου, γιατί είναι κάτι που λατρεύω να ασχολούμαι. Πρώτα απ’ όλα μ’ αρέσει να ξεφεύγω από την καθημερινότητα, να ευαισθητοποιούμαι σε πολλά θέματα και να προσπαθώ να πείσω και τους γύρω μου να ευαισθητοποιηθούν κι αυτοί και τα θέματα του περιοδικού με βοηθούν πολύ σ’ αυτό. Ένας ακόμη λόγος είναι ότι είμαι άνθρωπος που του αρέσει να συνεργάζεται και να συμμετέχει σε διάφορες σχολικές δραστηριότητες. Γενικά, η ενασχόληση με το περιοδικό είναι πολύ αγαπητή σε ‘μένα. Θεωρώ πως είναι ένας καλός τρόπος επικοινωνίας μαθητών και καθηγητών. Τι θέλω να πω; Για παράδειγμα, τη μέρα που πήγαμε στην παρουσίαση του περιοδικού στην Έδεσσα ένιωσα πως και οι δυο καθηγήτριες μας «πετάξανε» την αυστηρή μάσκα που έχουν στην τάξη και «φόρεσαν» τη μάσκα του πραγματικού τους εαυτού, δηλαδή στην Έδεσσα γελάσαμε, κάναμε αστειάκια ο ένας στον άλλον και περάσαμε πάρα πολύ ωραία πραγματικά.!! Τέλος, μπορώ να πω πως από την μέχρι τώρα εμπειρία μου στο περιοδικό τα συναισθήματά μου είναι απερίγραπτα, απλά υπέροχα, γιατί συμμετέχω, επειδή το θέλω και το αγαπώ και η δουλειά που κάνουμε μαζί όλα τα παιδιά, κατά την άποψή μου, μας αντιπροσωπεύει πλήρως… Μποζίνη Βασιλική, Β1